Diari Oficial de la Generalitat Valenciana


Sumari del DOGV 3716, del 24-03-2000 (2000/2048)

ORDRE de 29 de febrer de 2000, de la Conselleria de Justícia i Administracions Públiques, per la qual s’aprova la constitució de l’Agrupació dels ajuntaments de Sant Mateu i Santa Magdalena de Pulpis per al sosteniment en comú del lloc de Secretaria.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/2048


Data del document
:   29-02-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Sant Mateu
    * Santa Magdalena de Pulpis
    * professió administrativa
    * administració local

ORDRE de 29 de febrer de 2000, de la Conselleria de Justícia i Administracions Públiques, per la qual s'aprova la constitució de l'Agrupació dels ajuntaments de Sant Mateu i Santa Magdalena de Pulpis per al sosteniment en comú del lloc de Secretaria. [2000/X2048]
  
Els ajuntaments de Santa Magdalena de Pulpis i Sant Mateu, mitjançant acords plenaris adoptats en sessions de 30 i 15 juliol de 1999, respectivament, van acordar, previ informe de la Secretaria, amb el vot favorable de la majoria absoluta del nombre legal de membres de les corporacions, constituir una Agrupació per al sosteniment en comú del lloc de Secretaria, sol·licitant la classificació del lloc resultant com a secretaria de classe tercera.
  
En les mateixes sessions plenàries es van aprovar els estatuts amb què s'ha regir l'agrupació, designant per a l'acompliment del lloc de treball de secretaria de l'agrupació el senyor Vicente Barrios Fontoba, secretari de Sant Mateu, que segons consta en l'expedient ha manifestat la seua conformitat.
  
El lloc de treball de secretaria de l'Ajuntament de Santa Magdalena de Pulpis es troba vacant.
  
Sol·licitat el preceptiu informe a la Diputació Provincial de Castelló, aquest ha sigut emés en sentit favorable, mitjançant acord adoptat en sessió de data 16 de novembre de 1999.
  
En la seua virtut i en ús de les competències atribuïdes en els articles 2.2 i 13 del Decret 159/1997, del Govern Valencià, pel que s'aprova el Reglament Regulador de les Competències de la Generalitat Valenciana, relatives als funcionaris d'Administració local, amb habilitació de caràcter nacional,
  
ORDENE
  
Primer
  
Aprovar la constitució de l'agrupació constituïda pels ajuntaments de Sant Mateu i Santa Magdalena de Pulpis, per al sosteniment en comú del lloc de Secretaria.
  
Segon
  
Classificar el lloc de treball resultant de l'agrupació com a Secretaria de classe tercera, reservat a funcionaris pertanyents a la subescala de Secretaria-Intervenció, sense perjudici d'allò que s'ha previst en la disposició transitòria primera 2 del Reial Decret 1.174/1987, de 18 de setembre, adscrivint a aquest, amb caràcter definitiu, el funcionari d'Administració local, amb habilitació de caràcter nacional, senyor Vicente Barrios Fontoba.
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte en el termini d'un mes, comptador des de l'endemà de la seua publicació; o bé, recurs contenciós administratiu davant del Jutjat Contenciós Administratiu de València en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 29 de febrer de 2000
  
El conseller de Justícia i Administracions Públiques,
  
SERAFÍN CASTELLANO GÓMEZ
  
b) OFERTES D'OCUPACIÓ PÚBLICA,